Σκοποβολή στους Θερινούς Ολυμπιακούς Αγώνες 1896 – 30 μέτρα ελεύθερο πιστόλι ανδρών

Το ελεύθερο πιστόλι ανδρών από απόσταση 30 μέτρων ήταν ένα από τα πέντε αγωνίσματα σκοποβολής στο πρόγραμμα των Θερινών Ολυμπιακών Αγώνων του 1896 στην Αθήνα. Διοργανώθηκε στις 11 Απριλίου 1896 στο σκοπευτήριο της Καλλιθέας.

 Σύνοψη αγωνίσματος 
Κάθε σκοπευτής έριξε συνολικά 30 βολές (χωρισμένες σε πέντε γύρους των έξι βολών ο κάθε ένας) σε στόχο που βρισκόταν 30 μέτρα μακριά. Στον αγώνα έλαβαν μέρος πέντε αθλητές από τρεις χώρες, ενώ ο Τζον Πέιν επέλεξε τελικά να μην αγωνιστεί δίνοντας έτσι την ευκαιρία στον αδερφό του, Σάμνερ, να πάρει την πρωτιά. 

Η διαφορά των Αμερικανών ήταν εμφανής στα αγωνίσματα της σκοποβολής και σε αυτό συνετέλεσαν τα όπλα τους που ήταν πολύ πιο εξελιγμένα από αυτά των υπολοίπων αθλητών. Έτσι, ο Σάμνερ Πέιν κατέκτησε εύκολα τη νίκη συγκεντρώνοντας συνολικά 442 βαθμούς με 24 χτυπήματα στον στόχο. Στη δεύτερη θέση βρέθηκε ο Δανός Χόλγκερ Νίλσεν που συγκέντρωσε 285 βαθμούς.

Στις υπόλοιπες τρεις θέσεις τερμάτισαν οι έλληνες αθλητές, χωρίς ωστόσο να γνωρίζουμε τα αποτελέσματα των βολών τους. Ο Ιωάννης Φραγκούδης πήρε την τρίτη θέση, ο Λεωνίδας Μωράκης την τέταρτη, ενώ ο Γεώργιος Ορφανίδης έμεινε στην πέμπτη.

 Τελική κατάταξη 
 Κατάταξη  Σκοπευτής  Βαθμοί  Χτυπήματα  1  2  3  4  5 1  20px|border|Ηνωμένες Πολιτείες Σάμνερ Πέιν (Ηνωμένες Πολιτείες) 442  24  76  64  80  120  102 2  20px|border|Δανία Χόλγκερ Νίλσεν (Δανία) 285  Άγνωστα  12  85  62  24  100 3  20px|border|Ελλάδα Ιωάννης Φραγκούδης (Ελλάδα) Άγνωστα 4  20px|border|Ελλάδα Λεωνίδας Μωράκης (Ελλάδα) Άγνωστα 5  20px|border|Ελλάδα Γεώργιος Ορφανίδης (Ελλάδα) Άγνωστα

 Πηγές 
 Επίσημο Χρονικό των Αγώνων (Τόμος Α'): 
 Επίσημο Χρονικό των Αγώνων (Τόμος Β'): 
 Εθνοσπόρ: 108 Χρόνια Ολυμπιακοί Αγώνες (1896-2004) (σελ. 12)



Πιστόλι